บสท.เผย 8 ปีส่งหนี้ดีคืนแบงก์กว่าแสนล้านบาท
บสท.โชวผลงาน 8 ปีที่ผ่านมา ส่งผ่านลูกหนี้ดีคืนอ้อมอกสถาบันการเงิน 3,500 ราย มูลค่าทางบัญชี 1.2 แสนล้านบาท เลหลังเอ็นพีเอกว่า 5.1 หมื่นล้าน
1 ก.พ. 2553

บสท.โชวผลงาน 8 ปีที่ผ่านมา ส่งผ่านลูกหนี้ดีคืนอ้อมอกสถาบันการเงิน 3,500 ราย มูลค่าทางบัญชี 1.2 แสนล้านบาท เลหลังเอ็นพีเอกว่า 5.1 หมื่นล้าน
นางจุไรรัตน์ ปันยารชุน กรรมการผู้จัดการ บรรษัทบริหารสินทรัพย์ไทย (บสท.)  กล่าวว่า ว่า บสท.ดำเนินงานมาปีนี้เป็นปีที่ 9 และในขณะนี้ เหลือเวลาอีก 16 เดือนที่ บสท .จะต้องยุบเลิกตามกฎหมายในเดือน  มิ.ย. ปี 2554 โดย บสท.ได้เตรียมการที่จะขายสินทรัพย์คงเหลือ172,173 ล้านบาท ให้กับบริษัทบริหารสินทรัพย์กรุงเทพพาณิชย์ (บสก.) และบริษัทบริหารสินทรัพย์สุขุมวิท (บสส.) โดยให้สิทธิ First Right กับสถาบันผู้โอนเดิม
โดยขณะนี้ บสท.อยู่ระหว่างนำเสนอความเห็นของสถาบันการเงินผู้โอนต่อกระทรวงการคลัง หลังจากที่กระทรวงการคลังให้ความเห็นชอบ บสท.จะเริ่มจัดกองประมูลขายสินทรัพย์ประเภทลูกหนี้รวมกับสิทธิเรียกร้อง และ NPA ต่อไป คาดว่าน่าจะเป็นประมาณไตรมาสที่ 3 ของปี 2553 นี้
ส่วนผลงาน 8 ปี ที่ผ่านมา บสท. ได้ส่งผ่านลูกหนี้ที่สุจริตและมีศักยภาพกลับสู่ระบบสถาบันการเงินตามปกติได้ทั้งสิ้นจำนวน 3,555 ราย  คิดเป็นมูลค่าทางบัญชี 122,816 ล้านบาท และสามารถขาย NPA รวมกว่า 51,662  ล้านบาท ให้เอกชนนำไปต่อยอดธุรกิจสร้างมูลค่าเพิ่มต่อระบบเศรษฐกิจของประเทศหลายแสนล้านบาท
สำหรับผลการดำเนินงานปี 2552 ที่ผ่านมาว่า บสท. มีรายได้รวมจากการบริหารงานทั้งสิ้น 27,499 ล้านบาท สูงกว่าเป้าหมายที่ตั้งไว้คิดเป็นร้อยละ 155.89 ของเป้าหมาย และนำเงินรับที่ได้จากการบริหารงานไปไถ่ถอนตั๋วสัญญาใช้เงินจำนวน 21,690 ล้านบาท ในขณะที่มียอดสินทรัพย์คงเหลือมีจำนวน 172,173 ล้านบาท
กรรมการผู้จัดการ บสท. กล่าวอีกว่า ผลการดำเนินงานปีที่ผ่านมาอยู่ในระดับที่ดีมาก แม้ว่าจะมีปัจจัยลบทางเศรษฐกิจและการเมืองอยู่บ้างก็ตาม และเนื่องจาก บสท.เป็นสถาบันการเงินเฉพาะกิจที่จัดตั้งขึ้นเพื่อแก้ไขปัญหาหนี้เสียของระบบ มีอายุกำหนดเพียง 10 ปี และจะต้องยุบเลิกตาม มาตรา 95 แห่ง พ.ร.ก. บสท. พ.ศ.2544  ซึ่ง บสท.จะมีอายุครบ 10 ปี ในวันที่ 8 มิ.ย. 2554  ดังนั้น ระยะเวลาที่เหลืออีกเพียง 16 เดือนนี้ จึงเป็นภารกิจที่นอกจากภารกิจปกติแล้ว บสท. ยังต้องดำเนินภารกิจเพื่อการยุบเลิกตามกฎหมายอีกด้วย  โดย บสท.จะดำเนินนโยบายเชิงรุกอย่างต่อเนื่อง  โดยตั้งเป้ารายได้รวมทั้งสิ้น 32,650 ล้านบาท  และ บสท.ยังได้ประสานความร่วมมือกับสถาบันการเงินของรัฐให้รับรีไฟแนนซ์